Agéncia de notacion

Una **agéncia de notacion** es una entrepresa o una institucion que se carga de la notacion de las collectivitats (Estats…) o de las entrepresas segon de critèris definits par una reglamentacion o pels actors del mercat.

Istoricament, las primièras agéncias de notacion son las Agéncias de notacion financièra coma Fitch Ratings, Moody's e Standard & Poor's. Aquelas agéncias opèran, contra remuneracion, sus demanda de las entrepresas (e tanben de las collectivitats publicas) que vòlon èsser notadas. Pasmens lor independéncia foguèt discutida dempuèi l'afar Enron e la crisi financièra de 2008.

E mai, fòrça institucions financièras an lor pròpri servici de notacion de las entrepresas e collectivitats, per l'exemple de la Coface.

## Istoric
La notacion apareguèt als Estats Units d'America ont se desvolopava lo mercat financièr al sègle XIX. La panica de 1837 faguèt sentir lo besonh d'evaluar la solvabilitat de las entrepresas: en 1841 a Nòva York nasquèt *The Mercantile Agency*, primièra societat d'analisi financièra de crèdit.

Amb lo desvelopament dels camins de fèrre americans, los importants investiments de las companhiás ferroviàrias necessitan lo recors al mercat obligatari prèp de las gents e dels investidors institucionals. John Moody creèt en 1909 la Moody's Investors Services Incorporation, que vendèt sos estudis estatistics sus l'activitat de las companhiás ferroviàrias. Puèi foguèron creadas *The Poor's Publishing Company* (1916), *The Standard Statistic Company* (1922), *[[Fitch Ratings|The Fitch Publishing Company]]* (1924, especializada dins la notacion del sector bancari e comunal), *The Duff and Phelps Corporation}}* (1932, especializada dins la notacion del sector de las companhiás d’electricitat). La crisi de 1929 e la bancarota de la Penn Central Transportation Company en 1970 se renovèt lo mèstièr de las agéncias que notèron mai severament e analisèron pus simplament las credència de long tèrme (obligacions) mas tanben de cort tèrme (bilhets de tresorariá). Son totjorn mai reguladas, entre autre per la Securities and Exchange Commission (SEC) que edicta de leis financièras. Dins los ans 1970, la mondializacion provòca las doas principalas agéncias americanas Standard & Poor's e Moody's e devolopan, lors servicis sul mercat internacional. Parallèlament se creèron d'autras agéncias nacionalas que sonque trabalhan qu'al plan local.

## Agéncia de notacion e responsabilitat sociala de las entrepresas
Apareguèt, dins lo domeni del desvolopament durable, d'agéncias notant las entrepresas segon de critèris socials e environamentals. Aquelas agéncias determinan a partir de divèrses critèris lo nivèl de responsabilitat de l'entrepresa, la responsabilita sociala de las entrepresas al respècte del desvolopament durable.

Al començament, las agéncias de notacion atal especializadas trabalhan subretot pels investidors del domeni de l'investiment socialament responsable (ISR).

En plena expansion, aquel sector inclusís une trentena d'estructuras exclusivas, que las mai importantas son en Euròpa: Oekom en Aleemanha, Triodos als Païses Basses, Avanzi en Itàlia, e en França BMJ Ratings, Vigeo, EthiFinance o diversum SAS.

## Las agéncias de notacion financièra en question

La crisi bancària e financièra de 2008 met en question la nocion d'independéncia de las agéncias de notacion financièra perque fòrça investidors se planhèron de la manca de reactivitat d'aquelas pendent la crisi mas subretot de la manca d'exactitud de lor nòta, çò que faguèt mancar l'ocasion de s'aparar vertadièrament dels risques ligats als instruments financièrs reputats èsser sens risc.

## Nòtas e referéncias


## Vejatz tanben
### Articles connèxes
* Agéncia de notacion financièra
* Notacion financièra
* Desvolopament durable

### Ligams extèrnes
*  Dittrich, Fabian (2007) ''The Credit Rating Industry: Competition and Regulation''
* Comment mesurer la performance durable des entreprises ? Proposition d'une grille d'indicateurs, étude réalisée en 2002.
* [Investir dans le développement durable, [Grégoire Postel-Vinay] et Renaud Abord de Châtillon 2003]
* Analyse comparative d'indicateur de développement durable, étude réalisée par l'ORSE pour l'Observatoire des Stratégies Industrielles - MinEFI
* fonds de réserve pour les retraites en France
* Article sur la notation du développement durable
* Novethic : article sur les agences de notation
*  Observatoire sur la responsabilité sociétale des entreprises
* note sur les fonds éthiques 2001, Ministère de l'Economie des Finances et de l'Industrie
* global reporting initiative
* BMJ Ratings, agence de notation extra financière
* }diversum SAS, agence de notation centrée sur la mesure de l'empreinte culturelle des entreprises et collectivités
* Qui-est-le-meilleur.com : Notations sur tout ... ou presque